b'\n_START_ARTICLE_\nTimo Walden\n_START_PARAGRAPH_\nTimo \xe2\x80\x9dTippis\xe2\x80\x9d Walden (s. 7. tammikuuta 1966 Valkeakoski, Suomi) on suomalainen media-alan henkil\xc3\xb6, joka on ty\xc3\xb6skennellyt erityisesti jalkapallon parissa. H\xc3\xa4n toimii Suomen jalkapallomaajoukkueen tiedotusp\xc3\xa4\xc3\xa4llikk\xc3\xb6n\xc3\xa4. Walden on toiminut my\xc3\xb6s UEFAn media-upseerina esimerkiksi EM-kilpailuissa 2008. Walden toimii my\xc3\xb6s viestint\xc3\xa4yhti\xc3\xb6 TW Krotuksen toimitusjohtajana ja hallituksen puheenjohtajana._NEWLINE_Walden on toimittanut kirjan Huuhkajat \xe2\x80\x93 Suomi-futiksen sankariaika (Otava, 2010) yhdess\xc3\xa4 Iina Airion kanssa._NEWLINE_Walden on jalkapallosukua, sill\xc3\xa4 h\xc3\xa4nen veljens\xc3\xa4 Jan Walden on toiminut muun muassa Veikkausliigan toimitusjohtajana, ja isois\xc3\xa4, vuorineuvos Juuso Walden muistetaan muun muassa Suomen Cupin perustajana. Timo Walden on itse pelannut jalkapalloa SexyP\xc3\xb6xyiss\xc3\xa4.'